Bildene er fra ettermiddagen, og jeg var faktisk ajour! Tenk det, jeg som vanligvis løper rundt som et pisket skinn fordi jeg tror at jeg skal rekke alt den siste dagen, hadde nå tatt en del av “den siste dagen” dagen før. Og kunne derfor ta rolig imot gjestene uten å være en småstressa vertinne med halvtørt hår og kjolen på snei.
Det ble Gratinert oksegryte, revet salat med bacon og kruttonger og Focachia. Og dertil en god rødvin…
På tallerken la vi først en rosa serviett som “belte”, så en hvit stoffserviett som ble brettet slik at den ble høyere bak, så la vi et rogn blad i lommen, og stil slutt bordkortet oppe på.